【唐】张继 闾门即事
耕夫召募爱楼船,春草青青万项田;试上吴门窥郡郭,清明几处有新烟。
【宋】王禹俏 清明
无花无酒过清明,兴味萧然似野僧。昨日邻家乞新火,晓窗分与读书灯。
【宋】吴惟信 苏堤清明即事
梨花风起正清明,游子寻春半出城。日暮笙歌收拾去,万株杨柳属流莺。
【宋】杨万里 寒食上冢
迳直夫何细!桥危可免扶?远山枫外淡,破屋麦边孤。
宿草春风又,新阡去岁无。梨花自寒食,进节只愁余。
【宋】程颢郊行即事
芳草绿野恣行事,春入遥山碧四周;兴逐乱红穿柳巷,固因流水坐苔矶;
莫辞盏酒十分劝,只恐风花一片红;况是清明好天气,不妨游衍莫忘归。
【明】高启 送陈秀才还沙上省墓
满衣血泪与尘埃,乱后还乡亦可哀。风雨梨花寒食过,几家坟上子孙来?
【明】王磐 清江引 清明日出游
问西楼禁烟何处好?绿野晴天道。马穿杨柳嘶,人倚秋千笑,探莺花总教春醉倒。
清明时节雨纷纷,路上行人欲断魂。借问酒家何处有?牧童遥指杏花村。
【明末清初】屈大均 壬戌清明作
朝作轻寒暮作阴,愁中不觉已春深。 落花有泪因风雨,啼鸟无情自古今。
故国江山徒梦寐,中华人物又销沉。 龙蛇四海归无所,寒食年年怆客心
【唐】伍唐珪 寒食日献郡守
入门堪笑复堪怜,三径苔荒一钓船。 惭愧四邻教断火,不知厨里久无烟。
【唐】武元衡 寒食下第
柳挂九衢丝,花飘万家雪。如何憔悴人,对此芳菲节。
【唐】熊孺登 寒食野望
拜扫无过骨肉亲,一年唯此两三辰。冢头莫种有花树,春色不关泉下人。
【唐】来鹄 寒食山馆书情
独把一杯山馆中,每经时节恨飘蓬。侵阶草色连朝雨,满地梨花昨夜风。
蜀魄啼来春寂寞,楚魂吟后月朦胧。分明记得还家梦,徐孺宅前湖水东。
唐】贯休 寒食郊外
寒食将吾族,相随过石溪。冢花沾酒落,林鸟学人啼。
白水穿芜疾,新霞出雾低。不堪回首望,家在赤松西。
【唐】张籍 寒食看花
早入公门到夜归,不因寒食少闲时。颠狂绕树猿离锁,踊跃缘冈马断羁。
酒污衣裳从客笑,醉饶言语觅花知。老来自喜常无事,仰面西园得咏诗。
《寒食帖》:又名《黄州寒食诗帖》或《黄州寒食帖》。
一曰:"自我来黄州,已过三寒食,年年欲惜春,春去不容惜。如今又苦雨,两月秋萧瑟。卧闻海
棠花,泥污燕支雪。暗中偷负去,夜半真有力。何殊病少年,病起须已白。"
二曰:"春江欲入户,雨势来不已。小屋如渔舟,蒙蒙水云里。空庖煮寒菜,破灶烧湿苇。那知是寒食,但见乌衔纸。君门深九重,坟墓在万里。也拟哭途穷,死灰吹不起"。